Kroazia

**Kroazia** (,  ahoskatua), ofizialki **Kroaziako Errepublika** (,  ahoskatua), hegoaldeko Europako estatu burujabe bat da, Mediterraneoaren, Europa erdialdearen eta Balkanen arteko bidegurutzean kokatua. 2013ko uztailaren 1az geroztik Europar Batasuneko kidea da. 2009ko apirilaren 1ean NATOn sartu zen.

Hiriburua Zagreb da.

## Geografia 
thumb|ezkerrera|180px|Kroazia satelite irudian
### Mugak 
Kroaziak ilbehera edo ferra itxura duen estatua da, Itsaso Adriatikoaren ertzean kokatua. Mugakide ditu Serbia, Bosnia-Herzegovina ekialdean, Montenegro hegoaldean eta Eslovenia eta Hungaria iparraldean. Itsasoaren beste aldean Italia dago. Lurraldea bitan zatitua du hegoaldean, Bosnia-Herzegovina den Neum herriko inguruko tartak banatua.
Lurraldea askotarikoa da: ordoki, aintzira eta mendixkak ipar eta ipar-ekialdean (Erdialdeko Kroazia eta Eslavonia), basoz estalitako mendi garaiak (Dinara 1.831m) eta Itsaso Adriatikoko kostalde menditsua (Istria, Ipar Kostaldea eta Dalmazia).

### Eskualde naturalak 
Askotariko lurraldeen bidegurutze izanda, askotariko klimak ere baditu. Ipar eta ekialdean kontinentala da, mediterraneokoa kostan eta mendiko klima hego-erdialdeko eskualdean.

Klima desberdin hauek paisaia aniztasun izugarria ematen diote Kroaziari:
* Eslavonian Sava, Drava eta Danubio ibaien arteko lautadan hariztiak nagusitzen dira, berezko duten faunarekin. Urte-sasoiaren arabera uholdeak gertatzen dira eta aintziretako landaretza agertzen da.
* Kroazia erdi eta iparraldean paisaia ondulatua da, nekazaritzarako ezin hobea. muinoen hegoaldean mahatsa ere landatu da.
* Dinariar Alpeetan dagoen Gorski Kotar eremuan pagoak eta pinuak dira nagusi. Adriatikotik datozen haize hezeek prezipitazio ugari uzten dute bertan. Hartzak eta otsoak aurki daitezke baso hauetan.
* Istrian lur gorri buztintsua daukagu. Zelaiek eta baso txikiek estaltzen dute penintsula.
* Kostaldean uda luzea, beroa eta lehorra da eta negua berriz motza eta arina. Honek mediterranear basoa dakar. Artea ugari da, baita zuhaixkak ere.

### Kostaldea 
Kroaziaren ezaugarri turistiko nabarmenena bere kostaldeak osatzen du, Istrian hasi, Kvarneko golkoan eta Dalmazian jarraitu eta Dubrovnikeraino iristen dena. 1.778 kilometro luze den kosta dauka (5.790 uharteak kontutan hartuta) eta hondartza ugari daude, gehienak harrizkoak. Kostatik hurbil 1.185 uharte ditu hauetatik 66 daude populatuak. Handiena Cres uhartea da eta populatuenak Krk, Korčula, Brač eta Hvar.

### Hidrografia 
Danubio ibaiak Kroazia eta Hungaria artean muga egiten du eta beraz Kroaziak dituen ibai nagusiak, Sava eta Drava, Danubio beraren adarrak dira. Itsaso Adriatikora doazen ibaiak Dinariar Alpeetan jaiotzen dira eta ibilbide laburra dute. Handienak Neretva eta Cetina ibaiak dira.

### Parke nazionalak 
Zortzi parke nazional daude Kroazian.
* Mendialdean:
** Plitvice Aintziretako Parke Nazionala (1979an Unescok Gizateriaren ondare izendatua)
** Krka Parke Nazionala
** Risnjak Parke Nazionala
** Paklenica Parke Nazionala
** Sjeverni Velebit Parke Nazionala
* Kostaldean:
** Kornati uharteen Parke Nazionala
** Brijuni uharteen Parke Nazionala
** Mljet Parke Nazionala

### Klima 
Askotariko lurraldeen bidegurutze izanda, askotariko klimak ere baditu. Ipar eta ekialdean kontinentala da, mediterraneokoa kostan eta mendiko klima hego-erdialdeko eskualdean.

## Historia 
thumb|ezkerrera|180px|*Kroaziarren etorrera Itsaso Adriatikora*, Oton Iveković
Kroaziako historia Balkanetara VII. mendean kroaziarren etorrerarekin hasten bada ere, horren aurretik beste herri batzuek iragan ziren: Hallstatt kultura, La Tène kultura, iliriarrak, greziarrak kostaldean... Erromatarrek K. a. 168an konkistatu zuten lurralde hori, eta Mendebaldeko Inperioaren gainbeherarekin, hunoak eta ostrogodoak iragan ziren, Bizantziar Inperioak bereganatu baino lehen.

Esan bezala, kroaziarrak Balkanetan VII. mendearen hasieran finkatu ziren, eta bi printzerri, Dalmazia eta Panonia, osatu zituzten. Trpimirović leinuaren etorrerarekin, 850 inguruan, bi lurralde horiek hurbiltzen hasi ziren, eta, 925ean erresuma osatu zuten, Tomislav erregearen agindupean.

Hungariako Erresumarekin batasun pertsonalean sartu zen 1102an. Mohácseko batailaren ostean (1526), Habsburg leinuaren mendera igaro zen Kroazia. XVI. mendean zehar, Kroaziako lurraldeak Otomandar Inperioak azpiratu zituen. XVIII. menderako, Otomandar Inperioa Hungariatik eta Kroaziatik kanporatuta, Vienak lurralde horiek era zentralizatuagoan gobernatu zituen. XIX. mendean nazionalismo erromantikoa areagotu zen Kroazian, germanizazioari eta magiarizazioari aurre egin nahian. Kroazierazko literaturan eta kulturan aurrerapauso nabarmenak eman ziren 1830etik aurrera.

1848ko iraultzekin, Habsburgeko lurraldeetan Austria-Hungariako monarkia ezarri zen, baina hura ez zen bereziki ona izan herriaren autonomiarako. Lehen Mundu Gerraren amaierarekin, Habsburgeko Inperioa ere bukatu zen eta Kroazia 1918-1929 bitartean Serbiar, Kroaziar eta Esloveniarren Erresuman sartu zuten eta 1929tik 1941 arte, Jugoslaviako Erresuman.

Bigarren Mundu Gerran, 1941-1945 bitartean, Ardatzak estatu-txotxongiloa eratu zuen Kroazian. Aliatuen garaipenarekin, Kroazia Jugoslaviako Federazioko zati bihurtu zen. 1991n independentzia aldarrikatu zuen. Gerra latz baten ostean, 1995eko Daytongo akordioari esker, borroka amaitu zen, independentzia lortu zuela.

## Gobernua eta administrazioa 
### Politika 
Kroazia sistema parlamentarioa duen estatua da, Jugoslaviatik banatu eta 1991eko urriaren 8an independentzia aldarrikatu ondoren 1992an Nazio Batuen Erakundeak onartu zuena. 2000 artean sistema erdi-presidentziala izan zuen.

Kroaziako Errepublikako presidentea bost urtean behi aukeratzen da eta bi agintaldi izan ditzake gehienez. Azkenengo hauteskundeak 2015eko urtarrilaren 11an izan ziren eta Kolinda Grabar-Kitarović izan zen garailea. Parlamentuak *Sabor* izena du eta ganbera legegilea da. 100 eta 160 eserleku artean ditu. Bigarren ganbera bat ere bazen, Konderrien Etxea, baina 2001ean desegin zen.

### Banaketa administratiboa 
Lau eremu historiko eta geografiko handik osatzen dute Kroazia:
* Kroazia erdialdea: Hasierako Kroaziako erresumaren lurrak hartzen dituen eremua.
* Istria: Itsaso Adriatikoko penintsula handiena, Italiar kutsu handikoa.
* Eslavonia: Kroaziaren ekialdeko lautada.
* Dalmazia: Erdi eta hegoaldeko kostaldeko eremua.

Banaketa administratiboari dagokionez, Kroazia 20 konderri edo eskualdetan (*županija*, pl. *županije*) eta hiri baten *(grad)* antolatzen da. Eskualde bakoitzak demokratikoki hautatutako batzar bat du, lau urte balioa duena. Batzarrak eskualdeko urteko aurrekontua, *gobernua* eta abar aukeratzen ditu. Gobernu hauen burua *župan* bat da eta hamabi *dožupan* edo sailburu ditu agindupean.
eskuinera|350px

Hauek dira eskualdeak:

 1 Zagreb *(Zagrebačka)*  2 Krapina-Zagorje *(Krapinsko-zagorska)*  3 Sisak-Moslavina *(Sisačko-moslavačka)*  4 Karlovac *(Karlovačka)*  5 Varaždin *(Varaždinska)*  6 Koprivnica-Križevci *(Koprivničko-križevačka)*  7 Bjelovar-Bilogora *(Bjelovarsko-bilogorska)*  8 Primorje-Gorski Kotar *(Primorsko-goranska)*  9 Lika-Senj *(Ličko-senjska županija)*  10 Virovitica-Podravina *(Virovitičko-podravska)*  11 Požega-Eslavonia *(Požeško-slavonska)*  12 Brod-Posavina *(Brodsko-posavska)*  13 Zadar *(Zadarska)*  14 Osijek-Baranja *(Osječko-baranjska)*  15 Šibenik-Knin *(Šibensko-kninska)*  16 Vukovar-Syrmia *(Vukovarsko-srijemska)*  17 Split-Dalmazia *(Splitsko-dalmatinska)*  18 Istria *(Istarska)*  19 Dubrovnik-Neretva *(Dubrovačko-neretvanska)*  20 Međimurje *(Međimurska)*  21 Zagreb Hiria *(Grad Zagreb)*

## Demografia 
### Biztanleria 
2015ko erroldaren arabera 4,20 milioi biztanle ditu eta 75,9 biztanle kilometro koadroko. Jugoslavia ohiko herrialdeen artean gizarterik homogeneoena da, banaketa etniko, hizkuntza eta erlijioari dagokionez.

### Banaketa etnikoa 
Kroaziako biztanleen gehiengoa kroaziarra da (%90,4). Gutxiengoaren taldeak inguruko herrialdeetatik etorritakoak dira, serbiarrak bereziki (%4,4) eta bosniarrak, hungariarrak, italiarrak, esloveniarrak, alemaniarrak, txekiarrak eta errumaniarrak hurrenez hurren.

### Hizkuntzak 
2011eko erroldaren arabera kroaziarren %95,6ak kroaziera du ama hizkuntza. Serbokroazieraren hiru aldaera estandarretako bat da.

### Erlijioa 
Erlijio askatasuna duen herrialdea bada ere kroaziarren %91,36a kristauak dira, hauetatik %86,28a katoliko erromatarrak.

### Hiri nagusiak 
2011ko erroldaren arabera Kroaziako hiri nagusiak honako hauek dira:
# Zagreb: 1.288.000 biztanle
# Split: 349.314
# Rijeka: 213.842
# Osijek: 107.784
# Zadar: 75.082
# Pula: 57.191
# Karlovac: 55.981
# Sisak: 47.699
# Varaždin: 47.055
# Šibenik: 46.372
# Dubrovnik: 42.641

## Ekonomia 
Kroaziaren Barne Produktu Gordina 52 bilioi dolarretakoa da, 12.405 dolar per kapita. 2010an zerbitzuen sektorea zen nagusi, BPG-ren %66a hartuz, ondoren industria sektorea, BPG-ren %27.2a. Nekazaritzak %6,8a baino ez du hartzen.

Izan ere turismoa nabarmen hazi da Kroazian. Gizateriaren Ondare ugari ditu eta Parke Nazionalek ere turismo ugari erakartzen dute.

## Kultura 
### Gastronomia 
Dalmazia eta Istria eskualdeek mediterraneo aldeko gastronomia dute, italiarren eragin nabarmenekoa, itsaskiak, barazki sukaldatuak eta pasta, oliba olioz eta baratxuriz ondo hornitua. Alde kontinentalean Hungariako, Austriako eta Turkiako sukaldaritzaren eragina du ordea, haragia eta ur gezatako arrainak dira aipatzekoak.

Ardoa ere ekoizten da Kroazian. Kalitate handikoak dira Esloveniarekiko mugan ekoizten direnak. Dalmaziakoak aldiz ardo italiarren antzekoak dira.

### Artea 
Kroaziako arkitekturak inguruko herrialdeen eragina jaso du, barnealdean Austria eta Hungariarena eta Dalmaziako kostaldean eta Istrian Italiaren eragina.

### Literatura 
Kroaziako literaturak pizkunde garaian izan zuen garapen handia. Marko Marulić idazlea, Marin Držić antzerkigilea, Ivan Gundulić, Kroaziako poeta nazionala eta Ivan Mažuranić eleberrigilea besteak beste.

### Kirolak 
**Futbola**

Kroaziako futbol selekzio nazionala 1990 urtearen ondoren sortu zen. Bere bizitza laburrean izandako emaitzarik aipagarriena 1998ko Munduko Futbol Txapelketan lorturiko hirugarren postua izan da. Txapelketa hartan Davor Šuker izan zen gainera goleatzaile nagusia.

Prva HNL da Kroaziako liga. Bertako talde nagusiak NK Dinamo Zagreb eta HNK Hajduk Split dira. Europako txapelketetan Dinamo izan da garaipena lortu duen bakarra, 1966-67 denboraldiko Feria Kopa (UEFAren aurrekaria zena) irabazi baitzuen.

**Saskibaloia**

1992ko Olinpiar Jokoetako zilarrezko medaila eta 1994ko Munduko Txapelketako brontzezkoa dira Kroaziako saskibaloi selekzioaren emaitzarik onenak.

Bi klub nagusi daude, eta bien artean Euroligako bost txapelketa irabazi dituzte, hiru KK Split taldeak eta beste bi Cibona Zagreb taldeak.

**Txirrindularitza**

CRO race (Kroaziako Tourra lehen), herrialdeko lasterketa garrantzitsuena da. 1994tik 1999ra ez zen lasterketa profesionala izan. Zenbait urtetan ez da egin, baina azken urteotan ospea izan du. Itzuli hau irabazi duten txirrindulari handienak, Vinzenzo Nibali eta Adam Yates izan dira. 2016. urteko ekitaldian, Victor de la Parte gazteiztarrak hirugarren poztua eskuratu zuen.

**Eskubaloia**

Kroaziako eskubaloi selekzioak garaipena eskuratu du bi Olinpiar jokoetan, 1996an eta 2004ean. Klubei dagokienez kroaziarrek hiru aldiz irabazi dute EHF Txapeldunen Liga (Europako txapelketa nagusia), RK Zagrebek bi aldiz eta RK Bjelovarrek behin.

**Tenisa**

Kroaziako tenis taldeak 2005eko Davis Kopa irabazi zuen.

## Iruditegia 
### Hiriak eta herriak 

Irudi:Estatua de Ban Jelacic, Zagreb, Croacia, 2014-04-20, DD 03.JPG|Zagreb.
Irudi:Split riva photo.jpg|Split.
Irudi:Rijeka-view-2.jpg|Rijeka.
Irudi:Osijek, Trg Ante Starčevića.jpg|Osijek.
Irudi:Altstadt Zadar.jpg|Zadar.
Irudi:Pula Aerial View.jpg|Pula.
Irudi:Korzo Varaždin.jpg|Varaždin.
Irudi:Harbour of Sibenik.JPG|Šibenik.
Irudi:Dubrovnik crop.jpg|Dubrovnik.
Irudi:Rovinj 07.JPG|Rovinj.
Irudi:Senj Croatia.JPG|Senj.
Irudi:Trogir from island.jpg|Trogir.
Irudi:Gospic panorama s novog mosta.JPG|Gospić.
Irudi:Makarska IMG 8289.jpg|Makarska.

### Katedralak eta elizak 

Irudi:Kathedrale von Zagreb.jpg|Zagrebeko katedrala.
Irudi:St Marks Church Zagreb.jpg|San Marko eliza (Zagreb).
Irudi:Dubrovnik (28).JPG|Dubrovnikeko katedrala.
Irudi:Dubrovnik (57).JPG|Frantziskotarren eliza eta monasterioa (Dubrovnik).
Irudi:Església de Sant Blai de Dubrovnik.JPG|San Blas eliza (Dubrovnik).
Irudi:Kathedrale von Zagreb.jpg|Zagrebeko katedrala.
Irudi:Crkva Sv Vida Rijeka 140807.jpg|Rijekako katedrala.
Irudi:Church of St. Donat in Late Afternoon Light - Zadar - Croatia.jpg|San Donato eliza eta katedrala (Zadar).
Irudi:St. Jacobuskathedraal ; Sibenik.jpg|Donejakue katedrala (Šibenik).
Irudi:Trogir cathedral 007.jpg|Trogirreko katedrala.
Irudi:Croatia Porec Euphrasius Basilika BW 2014-10-08 11-02-20.jpg|Eufrasiar Basilika (Poreč).
Irudi:Croatia BW 2014-10-08 12-50-32.jpg|Santa Eufemia eliza (Rovinj).

### Erromatarren aztarnak 

Irudi:Peristyle, Split 3.JPG|Dioklezianoren jauregia (Split).
Irudi:Croatia Pula Amphitheatre 2014-10-11 11-04-27.jpg|Pulako anfiteatroa.
Irudi:Croatia Pula Temple of Roma and Augustus 2014-10-11 11-30-05.jpg|Augustoren tenplua (Pula).
Irudi:Zadar Forum.jpg|Zadarreko *Forum* erromatarra.

### Gazteluak eta jauregiak 

Irudi:Klis Fortress - a view from south-west.jpg|Klis gotorlekua.
Irudi:Walls of Dubrovnik-3.jpg|Dubrovnikeko harresiak.
Irudi:Pati del palau Sponza de Dubrovnik.JPG|Sponza jauregia (Dubrovnik).
Irudi:Rectors Palace, Dubrovnik, July 2011 (01).jpg|Erretorearen jauregia (Dubrovnik).
Irudi:Tvrđa Fortress.jpg|Tvrđa (Osijek).
Irudi:Dubovac Castle in Karlovac11, Croatia.jpg|Dubovac gaztelua.
Irudi:Tvrđava.sisak.JPG|Sisakeko gaztelua.
Irudi:SenjNehajgrad0.jpg|Nehaj gotorlekua (Senj).
Irudi:Trogir kula Kamerlengo i Batarija 080.jpg|Kamerlengo gaztelua (Trogir).

### Uharteak 

Irudi:Croatia Krk BW 2014-10-12 12-09-54.jpg|Krk.
Irudi:Korcula City.jpg|Korčula.
|Urrezko adarra (Brač).
Irudi:Hvar J obala.jpg|Hvar.
Irudi:Cres-Valun.jpg|Cres.
Irudi:Town Pag - panoramio.jpg|Pag.
Irudi:20140505 Rab Katamaran PAG-RIJEKA.jpg|Rab.

### Parke Nazionalak 

Irudi:Plitvice10.jpg|Plitvice Aintziretako Parke Nazionala.
Irudi:Krk waterfalls.jpg|Krka Parke Nazionala.
Irudi:Nacionalni park Risnjak (Berghutte unterhalb des Gipfels des Risnak).jpg|Risnjak Parke Nazionala.
Irudi:Nacionalni park Paklenica - Velika Paklenica.JPG|Paklenica Parke Nazionala.
Irudi:Nationalpark Nord-Velebit.JPG|Sjeverni Velebit Parke Nazionala.
Irudi:Kroatien Nationalpark Kornati bei Sibenik.jpg|Kornati uharteen Parke Nazionala.
Irudi:Croatia Brijuni 2014-10-11 14-17-52.jpg|Brijuni uharteen Parke Nazionala.
Irudi:Mlet convent.JPG|Mljet Parke Nazionala.

## Gizateriaren ondarea 
## Kroaziar ezagunak 
* Petar Krešimir IV.a Kroaziakoa (?-1074/5), Kroaziako errege handiena eta azkena.
* Josip Jelačić (1801-1859), heroi nazionala. Kroaziako Bana izan zen 1848 eta 1859 artean.
* Ljudevit Gaj (1809-1872), kroazieraren gramatikaren sortzailea eta Iliriar mugimenduaren bultzatzailea.
* Nikola Tesla (1856-1943), fisikaria, matematikaria, asmatzailea eta ingeniari elektrikoa.
* Leopold Ružička (1887-1976), Kimikako Nobel Sariduna 1939an.
* Josip Broz Tito (1892-1980), militarra eta Jugoslaviako presidentea.
* Franjo Tuđman (1922-1999), herrialdeko presidentea.
* Dražen Petrović (1964-1993), Kroaziak eman duen saskibaloi jokalari handiena.
* Velimir Perasović (1965-), saskibaloi jokalari eta entrenatzailea.
* Davor Šuker (1968-), futbol jokalari ohia.
* Goran Ivanišević (1971-), tenis jokalari ohia.

## Erreferentziak 
## Kanpo estekak